Stone Castle

Stone Castle Vineyards and Winery (Shqip: Vreshtat dhe Veraria e Stone Castle), ose thjesht Stone Castle, është një kompani prodhuese e verërave në Rahovec, Kosovë që nga viti 1952, është një nga veraritë më të mëdha private në Evropë. Kompania u privatizua në vitin 2006 me një blerje prej 5.5 milionë euro. Ajo është nën zotërim të biznesmenit shqiptaro-amerikan Rrustem Gecaj. Stone Castle prodhon verëra të cilësisë së lartë me një kapacitet prodhimi nga 10 deri në 13 milionë litra dhe kapacitet për të përpunuar afërsisht 70,000 ton rrush çdo verë në vit. Me eksport në Evropë dhe përtej duke qenë e pranishme në Afrikë e deri në Shtetet e Bashkuara.

 Kultivimi i rrushit 
Kompania zotëron 5,552 hektarë tokë të punueshme nga e cila mbi 1,500 hektarë janë vreshta aktive. Vreshtat e Stone Castle janë të pozicionuara në kodrat e buta të komunës së Rahovecit në lartësi prej 350 deri në 520 metra të nivelit të detit. Ato janë të ekspozuara ndaj rrezatimit diellor gjatë ditëve të gjata të verës që mundëson prodhimin e rrushit shumë cilësor.

 Vjelja 
Vjelja e rrushit bëhet me dorë, ku njëkohësisht bëhet vlerësimi i maturimit të saktë. Vjelja fillon në fillim të Shtatorit dhe përfundon në gjysmën e dytë të Tetorit.

 Ruajtja 
Ruajtja e verërave bëhet në kontejnerë inox dhe ambiente specifike (kryesisht në depo nëntokësore). Verërat e bardha ruhen në rezervuarë inox. Në të kundërt, e kuqja në një përzierje të tankeve prej çeliku inox dhe fuçive prej druri. Stone Castle ka një nga bodrumet më të mëdha nëntokësore me një kapacitet prej 5 milionë litrash, ku temperaturat janë konstante gjatë gjithë vitit (12.8 deri në 16.1 ºC). Verërat në shishe ruhen në depo me sistem izolimi dhe temperaturë konstante.

 Shih edhe 

 Industria e verës në Kosovë
 Industria e pijeve në Kosovë
 Vera (pije alkoolike)
 Veraria
 Vreshtaria
 Vreshti (plantacion)

 Referime 

Kategoria:Kompani në Kosovë
Kategoria:Industria e verës në Kosovë
Kategoria:Pije alkoolike kosovare
Kategoria:Pije kosovare
Kategoria:Marka kosovare

 Lidhje të jashtme 

 Faqja zyrtare
 Bizneset e Hapura në Kosovë